pythainlp/thai-wiki-dataset-v3 huggingface dataset:
คูโจ โยริตสึงุ

คูโจ โยริตสึงุ (; 17 ธันวาคม ค.ศ. 1239 – 14 ตุลาคม ค.ศ. 1256; ครองราชย์ ค.ศ. 1244–1252) โชกุนคนที่ 5 แห่ง รัฐบาลโชกุนคะมะกุระ ดำรงตำแหน่งระหว่างปี พ.ศ. 1787 - พ.ศ. 1795
คุโจ โยะริสึงุเกิดเมื่อวันที่ 14 ตุลาคม พ.ศ. 1782 ที่ คะมะกุระ เป็นบุตรชายของ คุโจ โยะริสึเนะ โชกุนคนที่ 4
== เหตุการณ์ในสมัยโชกุนโยะริสึงุ ==
พ.ศ. 1787 (คังเง็งปีที่ 2 เดือน 4): โยะริสึงุในวัย 5 ขวบได้ขึ้นดำรงตำแหน่ง โชกุน สืบต่อจากบิดาที่สละตำแหน่ง
พ.ศ. 1788 (คังเง็งปีที่ 3 เดือน 7): อดีตโชกุนโยะริสึเนะโกนผมและบวชเป็นพระภิกษุ
พ.ศ. 1789 (คังเง็งปีที่ 4 เดือน 7): โชกุนโยะริสึงุเข้าพิธีแต่งงานกับน้องสาวของ โฮโจ สึเนะโตะกิ ผู้เป็น ชิกเก็ง หรือผู้สำเร็จราชการในขณะนั้นโชกุนโยะริสึงุมีอายุเพียง 7 ขวบขณะที่ มิได มีอายุ 16 ปี
มเหนทรบรรพต

มเหนทรบรรพต (មហេន្ទ្របវ៌ត มเหนฺทฺรบรฺวต&thinsp;; महेन्द्र पर्वत มเหนฺทฺรปรฺวต&thinsp;; Mahendraparvata) เป็นเมืองโบราณสมัยจักรวรรดิเขมร ตั้งอยู่ในประเทศกัมพูชาปัจจุบัน
เป็นที่รับรู้กันมาหลายทศวรรษแล้วว่า เมืองนี้มีอยู่ แต่อยู่ที่ใดไม่แน่ชัด เพราะเนื้อที่ส่วนใหญ่กลายเป็นป่ารกร้างและจมอยู่ใต้ดิน กระทั่งคณะนักโบราณคดี ซึ่งมีฌ็อง-บัปติสต์ เชอว็องส์ (Jean-Baptiste Chevance) กับเดเมียน เอวันส์ (Damian Evans) เป็นหัวหน้า ใช้เลเซอร์สแกนหาทางอากาศจนพบใน ค.ศ. 2012 และเริ่มขุดค้นเรื่อยมา
==ศัพทมูล==
ชื่อ "มเหนทรบรรพต" มาจากภาษาสันสกฤต แปลว่า "ภูเขาขององค์อินทร์ผู้ยิ่งใหญ่" เป็นชื่อหนึ่งของพนมกุเลน (ភ្នំគូលេន ภฺนํคูเลน "ภูเขาลิ้นจี่") ศาสนสถานบนยอดเขาซึ่งใช้อภิเษกพระเจ้าชัยวรมันที่ 2 ขึ้นเป็นพระเจ้าจักรพรรดิเมื่อ ค.ศ. 802 ชื่อ "มเหนทรบรรพต" นี้ปรากฏในจารึกหลายหลักจากสมัยพระนครซึ่งพบที่ปราสาทอกยม (ប្រាសាទអកយំ บฺราสาทอกยํ&thinsp;)
==ที่ตั้ง==
เมืองมเหนทรบรรพตตั้งอยู่บนเนินภูเขาพนมกุเลนในจังหวัดเสียมราฐ ห่างนครวัดไปทางเหนือ  และห่างตัวจังหวัดเสียมราฐไปทางเหนือ 
==การขุดค้น==
ฌ็อง-บาติสต์ เชอว็องซ์ จากมูลนิธิโบราณคดีและการพัฒนาแห่งลอนดอน (London's Archaeology and Development Foundation) กับเดเมียน เอวันส์ จากมหาวิทยาลัยซิดนีย์ (University of Sydney) ร่วมกับนำคณะผู้เชี่ยวชาญขุดค้นหาเมืองมเหนทรบรรพตมานานหลายปี จน ค.ศ. 2012 คณะดังกล่าวใช้วิทยาการไลดาร์ (Lidar) คือ ใช้เลเซอร์ติดตั้งบนเฮลิคอปเตอร์ออกบินสแกนทั่วพื้นที่พนมกุเลนเป็นเวลาเจ็ดวัน จนพบที่ตั้งเมืองมเหนทรบรรพต ซึ่งสอดคล้องกับการวิจัยภาคพื้นดินที่นักโบราณคดีหลายคนเคยทำไว้
คณะผู้เชี่ยวชาญจึงขุดค้นจนพบรางน้ำและแอ่งน้ำของเมือง โดยใช้จักรยานยนต์ออกตรวจค้นจนพบจุดเริ่มขุด แต่ต้องเสี่ยงกับระเบิดที่ฝังไว้ในดินตั้งแต่ช่วงสงคราม คณะขุดค้นยังพบศาสนสถาน 5 แห่ง แล้วใช้ลีดาร์ตรวจจนพบศาสนสถานอีก 30 แห่ง ร่องรอยถนนที่เชื่อมโยงกันอย่างอลังการ เขื่อน และสระน้ำ เดเมียน เอวันส์ ยังกล่าวว่า งานครั้งนี้ทำให้ได้ทฤษฎีว่า ปัญหาการบริหารจัดการน้ำทำให้จักรวรรดิเขมรล่มสลายในที่สุด
== ประวัติ ==
คณะนักโบราณคดีของฌ็อง-บาติสต์ เชอว็องซ์ ประมาณว่า เมืองมเหนทรบรรพตกำเนิดขึ้นใน ค.ศ. 802 ฉะนั้น เมืองมเหนทรบรรพตจึงเก่ากว่านครวัดราว 350 ปี
เมืองมเหนทรบรรพตตั้งขึ้นในรัชกาลพระเจ้าชัยวรมันที่ 2 ผู้สถาปนาจักรวรรดิเขมร และรับการอภิเษกเป็นพระเจ้าจักรพรรดิ ณ พนมกุเลน ภูเขาอันเป็นที่ตั้งเมืองมเหนทรบรรพต
พระเจ้าชัยวรมันที่ 2 ตั้งเมืองมเหนทรบรรพตนี้ขึ้นเพื่อป็นราชสำนักหนึ่งในสามแห่งของพระองค์ อีกสองแห่งคือ อมเรนทรปุระ (អមរេន្ទ្របុរៈ อมเรนฺทฺรบุระ̤ "เมืองพระอินทร์") และหริหราลัย (ហរិហរាល័យ หริหราลัย "เมืองพระหริหระ")
==อ้างอิง==
==บรรณานุกรม==
โบราณสถานในประเทศกัมพูชา
เมืองโบราณ
สิ่งก่อสร้างในจังหวัดเสียมราฐ
กาลิช

กาลิช (Kalisz) เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 69.42 ตารางกิโลเมตร ในปี ค.ศ 2014 มีประชากร 103,738 คน
ในปี ค.ศ. 1975 หลังจากแอดวาร์ต กีแยแร็กได้ปฏิรูปการปกครองท้องถิ่น เมืองกาลิชได้กลายเป็นเมืองหลักของจังหวัดกาลิช และจังหวัดได้ถูกยกเลิกในปี ค.ศ. 1998
ในปี ค.ศ. 1992 กาลิชกลายเป็นที่ตั้งของมุขมณฑลเฉพาะกิจการของคริสตจักรคาทอลิกและกาลิช
== แหล่งข้อมูลอื่น ==
Official website  
Kalisz City Guide 
เมืองในจังหวัดวีแยลกอปอลสกา
เอลปิดิโอ กีริโน

เอลปิดิโอ ริเวรา กีริโน (16 พฤศจิกายน พ.ศ. 2433 - 29 กุมภาพันธ์ พ.ศ. 2499) เป็นนักการเมืองฟิลิปปินส์เชื้อสายอิโลกาโน และเป็นประธานาธิบดีคนที่ 6 แห่งสาธารณรัฐฟิลิปปินส์ดำรงตำแหน่งตั้งแต่ 17 เมษายน พ.ศ. 2491 ถึง 30 ธันวาคม พ.ศ. 2496
เขาเป็นทนายความโดยอาชีพ ต่อมากีรีโนได้เข้ามาเล่นการเมืองเมื่อเขาได้รับเลือกตั้งเป็นผู้แทนของอิโลคอสซูตั้งแต่พ.ศ. 2462 ถึงพ.ศ. 2468 เขาได้รับเลือกให้เป็นสมาชิกวุฒิสภา พ.ศ. 2468 2474 ในปีพ.ศ. 2477 เขาก็กลายเป็นสมาชิกคนหนึ่งของคณะกรรมการเอกราชของฟิลิปปินส์ที่ถูกส่งไปยังกรุงวอชิงตันดีซีซึ่งรักษาแนวทางของรัฐบัญญัติไทดิงส์–แม็กดัฟฟีในรัฐสภาแห่งสหรัฐอเมริกัน ในปีพ.ศ. 2478 นอกจากนี้เขายังได้รับเลือกให้ร่างรัฐธรรมนูญพ.ศ. 2478 สำหรับที่รัฐจัดตั้งขึ้นใหม่เครือจักรภพ ในรัฐบาลใหม่เขาทำหน้าที่เป็นรัฐมนตรีว่าการกระทรวงมหาดไทยและการคลังภายใต้คณะรัฐมนตรีของประธานาธิบดีมานูเอล เกซอน
หลังจากสงครามโลกครั้งที่สองกีรีโนได้รับเลือกเป็นรองประธานาธิบดีในการเลือกตั้งพ.ศ. 2489 เป็นการดำรงตำแหน่งครั้งที่สองและครั้งสุดท้ายในเครือจักรภพและเป็นครั้งแรกสำหรับสาธารณรัฐที่สาม หลังจากการเสียชีวิตของผู้ดำรงตำแหน่งประธานาธิบดีมานูเอล โรซาส ในปีพ.ศ. 2491 เขาได้ดำรงตำแหน่งเป็นประธานาธิบดี เขาได้รับตำแหน่งประธานาธิบดีหลังจากพรรคเสรีนิยมชนะพรรคนาซิโอนาลิสตาของรองประธานาธิบดีและอดีตประธานาธิบดีโฮเซ ลอเรลและพรรคไลเบอราลิสตาของอดีตประธานวุฒิสภาโฮเซ อเวลิโน
รัฐบาลของกีรีโนเริ่มถูกท้าทายโดยขบวนการฮุกบาลาฮับ กีรีโนสมัครชิงตำแหน่งประธานาธิบดีอีกครั้งในการเลือกตั้งประธานาธิบดีพ.ศ. 2496 แต่พ่ายแพ้พรรคนาซิโอนาลิสตาของรามอน แมกไซไซ
ระยะหลังเขาออกไปพักที่บ้านของเขาในเกซอนซิตี ซึ่งเขาเสียชีวิตจากอาการหัวใจวายเมื่อวันที่ 29 กุมภาพันธ์ พ.ศ. 2499
==อ้างอิง==
ประธานาธิบดีฟิลิปปินส์
รองประธานาธิบดีฟิลิปปินส์
นักกฎหมายชาวฟิลิปปินส์
รัฐมนตรีว่าการกระทรวงการคลังฟิลิปปินส์
รัฐมนตรีว่าการกระทรวงการต่างประเทศฟิลิปปินส์
รัฐมนตรีว่าการกระทรวงมหาดไทยฟิลิปปินส์
คริสต์ศาสนิกชนนิกายโรมันคาทอลิกชาวฟิลิปปินส์
บุคคลจากจังหวัดอีโลโคสซูร์
คุณชายไก่โต้ง

คุณชายไก่โต้ง เป็นบทประพันธ์ที่สร้างมาจากเค้าโครงเรื่องโดย ชัยบรรณ์ชา รูปคม  บทโทรทัศน์โดย หมู่มวล กำกับการแสดงโดย พีรพล เธียรเจริญ สร้างเป็นละครโทรทัศน์ทาง ช่อง 7 ในปึ 2561 นำแสดงโดย ภัทรพลฒ์ เดชพงษ์วรานนท์, เมลดา สุศรี, จิณณะ นวรัตน์, ปาณิชดา แสงสุวรรณ, นนทพันธ์ ใจกันทา, กัญญา รัตนเพชร์ สร้างโดย บริษัท โพลีพลัส เอ็นเตอร์เทนเมนต์ จำกัด ออกอากาศทุกวันศุกร์ เวลา 20:05 - 20:15 น. และออกอากาศต่อเนื่องในเวลา 20:45 - 22:40 น. และวันเสาร์ - วันอาทิตย์ เวลา 20:15 - 22:25 น. เริ่มออกอากาศตอนแรกวันศุกร์ที่ 12 มกราคม พ.ศ. 2561 – วันศุกร์ที่ 16 กุมภาพันธ์ พ.ศ. 2561 ต่อจากเรื่องมหาหิน
== รายชื่อนักแสดง ==
== อ้างอิง ==
== แหล่งข้อมูลอื่น ==
เรื่องย่อละครคุณชายไก่โต้ง | ช่อง 7
เรื่องย่อละครคุณชายไก่โต้ง | Bugaboo.TV
เรื่องย่อ "คุณชายไก่โต้ง" (mgronline.com)
เรื่องย่อละครคุณชายไก่โต้ง : kapook.com
ละครโทรทัศน์ไทย
รายการโทรทัศน์ช่อง 7
รายการโทรทัศน์ที่เริ่มออกอากาศตั้งแต่ พ.ศ. 2561
ละครที่ออกฉายในปี พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
กอญิน

กอญิน (Konin) เป็นเมืองทางตอนกลางของประเทศโปแลนด์บนแม่น้ำวาร์ตา อยู่ในเขตจังหวัดวีแยลกอปอลสกาและมีเมืองหลักคือเทศมณฑลกอญิน ก่อนในปี ค.ศ. 1999 เมืองนี้ได้เป็นเมืองหลักของจังหวัดกอญิน (ค.ศ. 1975 - ค.ศ. 1998) ในปี ค.ศ 2006 มีประชากร 80,618 คน และมีเนื้อที่ 82 ตารางกิโลเมตร
ในช่วงสงครามเมืองกอญินเป็นส่วนหนึ่งของดินแดนที่ถูกยึดครองโดยนาซีเยอรมนี
== อ้างอิง ==
== แหล่งข้อมูลอื่น ==
Official town website 
Town website of Old City - www.konin-starowka.pl 
"Konin" - Encyclopedia of Jewish Communities in Poland (Pinkas HaKehillot) - JewishGen.org
Small Ads Konin 
Papers Relating to the Scots in Poland, 1576-1798
เมืองในจังหวัดวีแยลกอปอลสกา
พย็อน จิน-ซ็อบ

พย็อน จิน-ซ็อบ (Byun Jin-sub; ; 30 กรกฎาคม ค.ศ. 1966 —) เป็นนักร้องชาวเกาหลีใต้
== รายชื่อผลงาน ==
=== สตูดิโออัลบั้ม ===
홀로 된다는 것 (1988)
너에게로 또다시 (1989)
어떤 이별 (1990)
너와 함께 있는 이유 (1991)
그대 내게 다시 (1992)
Image 94' - 니가 오는날 (1994)
Again (1996)
논픽션 (1998)
20B (1999)
He'story (2004)
Drama (2007)
Timeless (2015)
== อ้างอิง ==
== แหล่งข้อมูลอื่น ==
นักร้องชายชาวเกาหลีใต้
นักร้องป็อปเกาหลีใต้
เฟรเดอริก รอบินสัน ไวเคานต์โกดริช

เฟรเดอริก จอห์น รอบินสัน เอิร์ลแห่งริพอน (Frederick John Robinson, Earl of Ripon) หรือบรรดาศักดิ์เดิมซึ่งเป็นที่รู้จักมากที่สุดคือ ไวเคานต์โกดริช (Viscount Goderich) เป็นนักการเมืองและรัฐบุรุษชาวอังกฤษ เคยดำรงตำแหน่งเป็นเสนาบดีพระคลังระหว่างปี ค.ศ. 1823 ถึง ค.ศ. 1827 และเมื่อนายกรัฐมนตรีจอร์จ แคนนิง ถึงแก่อสัญกรรมในปี ค.ศ. 1827 ไวเคานต์โกดริชก็ได้สืบทอดตำแหน่งต่อจากเขา อย่างไรก็ตามโกดริชไม่สามารถควบคุมเสียงในสภาได้ทั้งจากพรรคทอรีและพรรควิก ทำให้เขาตัดสินใจลาออกหลังดำรงตำแหน่งได้ 144 วัน
== แหล่งข้อมูลอื่น ==
More about Frederick Robinson, Viscount Goderich on the 10 Downing Street website.
นายกรัฐมนตรีสหราชอาณาจักร
ขุนนางอังกฤษ
บุคคลในคริสต์ศตวรรษที่ 18
บุคคลในคริสต์ศตวรรษที่ 19
บุคคลจากเทศมณฑลนอร์ทยอร์กเชอร์
ปีร์กีร์ ปียาร์ตนาซอน

ปีร์กีร์ ปียาร์ตนาซอน (Birkir Bjarnason; เกิดเมื่อวันที่ 27 พฤษภาคม ค.ศ. 1988) เป็นนักฟุตบอลอาชีพชาวไอซ์แลนด์ ปัจจุบันเล่นในตำแหน่งกองกลางให้กับ
ฟุตบอลทีมชาติฮังการี

ฟุตบอลทีมชาติฮังการี (ฮังการี: Magyar labdarúgó-válogatott) เป็นทีมฟุตบอลตัวแทนทีมชาติจากประเทศฮังการี ประเทศในแถบยุโรปกลาง ปัจจุบันอยู่ในความดูแลของสมาพันธ์ฟุตบอลฮังการี
==ประวัติ==
สมาพันธ์ฟุตบอลฮังการีก่อตั้งในปี ค.ศ. 1901 ในจักรวรรดิออสเตรีย-ฮังการี ซึ่งฮังการีเคยเป็นชาติที่มีประวัติยิ่งใหญ่ในวงการฟุตบอลระดับโลก โดยเป็นถึงรองแชมป์โลก 2 ครั้ง ในฟุตบอลโลก 1938 และฟุตบอลโลก 1954 และได้ที่ 3 ในฟุตบอลชิงแชมป์แห่งชาติยุโรป 1964  รวมถึงได้เหรียญทอง, เหรียญเงิน และเหรียญทองแดง ในฟุตบอลชายของโอลิมปิกหลายต่อหลายครั้ง โดยมีแฟแร็นตส์ ปุชกาช เป็นผู้เล่นที่โดดเด่นมีชื่อเสียงมากในระดับโลก จนอาจถือได้เป็นระดับตำนานคนหนึ่งเทียบเท่ากับเปเล่ 
ปัจจุบัน ฮังการีได้ห่างหายจากการแข่งขันระดับโลกไปนาน รวมถึงนักฟุตบอลของฮังการีเองก็ไม่ปรากฏชื่อเสียงเหมือนเดิม ในฟุตบอลชิงแชมป์แห่งชาติยุโรป 2016 ฮังการีได้ผ่านเข้ามาในรอบสุดท้ายได้สำเร็จ นับว่าเป็นครั้งแรกในรอบ 44 ปี สำหรับการแข่งขันในระดับโลก นับตั้งแต่ฟุตบอลชิงแชมป์แห่งชาติยุโรป 1972 โดยเข้ารอบสุดท้ายได้ด้วยการคัดเลือกเอาชนะนอร์เวย์ไป 2–1 (รวมผล 2 นัด ชนะ 3–1) โดยฮังการีอยู่ในกลุ่มเอฟร่วมกับโปรตุเกส, ออสเตรีย และไอซ์แลนด์ และผลการแข่งขันนัดแรก ฮังการีก็สามารถเอาชนะออสเตรียไปได้ 0–2
==การแข่งขัน==
เป็นการแข่งขันระหว่างออสเตรียและฮังการี
==รายชื่อผู้เล่น==
รายชื่อผู้เล่น 23 คน ที่จะเข้าร่วมแข่งขันฟุตบอลชิงแชมป์แห่งชาติยุโรป 2016 ที่ประเทศฝรั่งเศส
==ชุดแข่งขันในแต่ละยุค==
{|
|
|
|
|
|}
===ชุดแข่งขันปัจจุบัน===
{|
|
|
|
|
|
|}
==อดีตผู้เล่นคนสำคัญ==
แฟแร็นตส์ ปุชกาช
==อ้างอิงและเชิงอรรถ==
==แหล่งข้อมูลอื่น==
สมาพันธ์ฟุตบอลฮังการี
ฮังการี
ฟุตบอลในประเทศฮังการี
ฟรานซิส เจฟเฟอส์

ฟรานซิส เจฟเฟอส์ (Francis Jeffers) อดีตนักฟุตบอลอาชีพชาวอังกฤษในตำแหน่งกองหน้า เคยมีชื่อเสียงโด่งดังกับเอฟเวอร์ตัน และอาร์เซนอล ในพรีเมียร์ลีก
เจฟเฟอส์ เกิดเมื่อวันที่ 25 มกราคม ค.ศ. 1981 ที่เมืองลิเวอร์พูล ประเทศอังกฤษ เริ่มต้นการเป็นนักฟุตบอลจากการเป็นผู้เล่นของเอฟเวอร์ตัน สโมสรประจำเมืองลิเวอร์พูล สร้างชื่อขึ้นมาจากการเป็นผู้เล่นดาวรุ่งที่มีความรวดเร็วและสัญชาตญาณการทำประตูของกองหน้าอย่างครบถ้วน จนได้รับฉายาว่า "จิ้งจอกแดนหน้า" (Fox in the Box) และถูกนำไปเปรียบเทียบกับไมเคิล โอเวน กองหน้าของลิเวอร์พูล สโมสรคู่ปรับร่วมเมืองของเอฟเวอร์ตัน ด้วยความเป็นกองหน้าดาวรุ่งเหมือนกัน โดยได้ลงเล่นให้กับเอฟเวอร์ตตันชุดใหญ่ ในวันเปิดกล่องของขวัญ ค.ศ. 1997 พบกับแมนเชสเตอร์ยูไนเต็ด ขณะที่มีอายุเพียง 16 ปี
ในฤดูกาล 2011–12 เจฟเฟอส์ได้ขอย้ายไปยังอาร์เซนอล ด้วยการทำผลงานได้เข้าตาอาร์แซน แวงแกร์ ผู้จัดการของอาร์เซนอล ด้วยค่าตัว 8 ล้านปอนด์ (ประมาณ 400 ล้านบาท) แต่ทว่ากลับไม่ประสบความสำเร็จ และถูกมองว่าเป็นหนึ่งในการซื้อตัวที่ล้มเหลวของแวงแกร์ แต่เจฟเฟอส์ก็เป็นแรงบันดาลใจให้กับเวย์น รูนีย์ อีกหนึ่งกองหน้าของเอฟเวอร์ตันที่ต่อมากลายมาเป็นผู้เล่นที่มีชื่อเสียงโด่งดังระดับโลก
หลังจากนั้น เจฟเฟอส์ก็ได้ถูกยืมตัวไปเล่นในเอฟเวอร์ตันอีกครั้ง และถูกยืมตัวจนถึงขายตัวออกไปในหลายสโมสรในระดับที่ต่ำลง พร้อมกับชื่อเสียงก็ค่อย ๆ ลดลง รวมถึงการได้ย้ายไปสู่สโมสรอื่นนอกประเทศอังกฤษด้วย
ในระดับทีมชาติ เจฟเฟอส์เคยติดทีมชาติอังกฤษชุดเยาวชนอายุไม่เกิน 21 ปี ด้วยการทำประตูไปทั้งสิ้น 13 ประตู จาก 16 ครั้งที่ได้ลงเล่น และติดทีมชาติชุดใหญ่ ในนัดกระชับมิตรกับออสเตรเลีย ณ สนามอัปตันพาร์ก ของเวสต์แฮมยูไนเต็ด ซึ่งเจฟเฟอส์ทำประตูได้หนึ่งประตู
==อ้างอิง==
==แหล่งข้อมูลอื่น==
บุคคลจากลิเวอร์พูล
กองหน้าฟุตบอล
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลแบล็กเบิร์นโรเวอส์
ผู้เล่นสโมสรฟุตบอลชาร์ลตันแอธเลติก
ผู้เล่นสโมสรฟุตบอลเชฟฟีลด์เวนส์เดย์
นักฟุตบอลชาวอังกฤษ
นักฟุตบอลทีมชาติอังกฤษ
วงศ์ปลายอดจาก

วงศ์ปลายอดจาก (Pike congers, False congers) วงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Muraenesocidae
จัดเป็นปลาไหลแท้อีกจำพวกหนึ่ง เป็นปลาไหลขนาดใหญ่ มีลักษณะเด่น คือ  ลําตัวยาวทรงกระบอก ส่วนหางแบนข้าง ไม่มีเกล็ด ปากกว้าง จะงอยปากบนยาวลํ้ากรามล่าง ฟันแหลมคมแข็งแรง ครีบอกใหญ่ พื้นลําตัวและครีบสีนํ้าตาลอ่อนปนเหลืองหรือคลํ้า ด้านท้องสีขาว ขอบครีบหลัง, ครีบก้น และครีบหางสีดํา ตากลมโตมีขนาดใหญ่ มีความยาวได้ถึง 1.5 เมตร  
พบกระจายพันธุ์ในทะเลเขตร้อนและกึ่งเขตร้อน บางชนิดอาจพบได้ตามแหล่งน้ำกร่อย เช่น ปากแม่น้ำหรือป่าชายเลน เช่น ปลายอดจากปากสั้น (Congresox talabon) และปลายอดจากปากยาว (C. talabonoides) นิยมนำมาปรุงเป็นอาหาร
==การจำแนก==
แบ่งออกได้เป็น 6 สกุล
Congresox
Cynoponticus
Gavialiceps
Muraenesox
Oxyconger
Sauromuraenesox
==อ้างอิง==
==แหล่งข้อมูลอื่น==
ปลาแบ่งตามวงศ์
ปลาน้ำกร่อย
อันดับปลาไหล
ปลามังกร

ปลามังกร (Dragonfish) เป็นชื่อสามัญอาจหมายถึงปลาในหลากหลายประเภท เช่น
ปลาอะโรวาน่าเอเชีย, ปลาน้ำจืดที่เป็นซากดึกดำบรรพ์ที่มีชีวิต มีรูปร่างเหมือนมังกรในเทพปกรณัมจีน นิยมเลี้ยงกันเป็นปลาสวยงาม เชื่อว่านำมาซึ่งโชคลาภแก่ผู้เป็นเจ้าของ
ปลายอดจาก, ปลาไหลทะเลขนาดใหญ่ ในวงศ์  Muraenesocidae มีชื่ออื่น ๆ อีก เช่น ปลาเงี้ยว, ปลาหลด หรือปลางู
ปลาออร์, ปลาทะเลลึกที่มีรูปร่างยาวใหญ่ มีหงอนขนาดใหญ่บนหัวคล้ายพญานาค
ปลามังกรน้อย, ปลาทะเลขนาดเล็กรูปร่างและสีสันสวยงาม ในวงศ์ Callionymidae เรียกกันว่า ปลามังกรน้อย
ปลามังกรน้อย, ปลาน้ำจืดขนาดเล็กชนิดหนึ่ง จำพวกปลาคิลลี่ฟิชหรือปลาหัวตะกั่ว นิยมเลี้ยงเป็นปลาสวยงาม
ปลาเขือ, ปลาทะเลจำพวกหนึ่งในวงศ์ Gobiidae มีรูปร่างเรียวยาวคล้ายมังกร อาศัยอยู่ตามปากแม่น้ำหรือโคลนเลนใกล้ชายฝั่ง
ปลาแบ่งตามชื่อสามัญ
การแก้ความกำกวม
วิลสัน เบนต์ลีย์

วิลสัน อัลวิน "สโนว์เฟลก" เบนต์ลีย์ (Wilson Alwyn "Snowflake" Bentley; 7 กุมภาพันธ์ ค.ศ. 1865 – 23 ธันวาคม ค.ศ. 1931) เป็นช่างภาพชาวอเมริกัน เป็นหนึ่งในช่างภาพคนแรก ๆ ที่ถ่ายภาพเกล็ดหิมะ เบนต์ลีย์เกิดที่เมืองเจอริโค รัฐเวอร์มอนต์ เขาสนใจผลึกน้ำแข็งมาตั้งแต่สมัยเป็นวัยรุ่นและทดลองติดกล้องเข้ากับกล้องจุลทรรศน์ วิธีนี้ทำให้เบนต์ลีย์สามารถถ่ายภาพเกล็ดหิมะภาพแรกได้ในปี ค.ศ. 1885 ตลอดชีวิต เบนต์ลีย์ถ่ายภาพเกล็ดหิมะมากกว่า 5,000 ภาพ งานของเขาได้รับความสนใจในช่วงปลายศตวรรษที่ 19 หลังตีพิมพ์ในนิตยสารของเฮนรี คร็อกเกอร์และได้รับการตีพิมพ์ในนิตยสารที่มีชื่อหลายฉบับ เช่น เนชันแนล จีโอกราฟิก, เนเจอร์, ปอปูลาร์ไซแอนส์ และ ไซแอนทิฟิกอเมริกัน และสถานศึกษาหลายแห่งขอภาพของเขาไปศึกษา
ในปี ค.ศ. 1931 เบนต์ลีย์ร่วมงานกับวิลเลียม แจ็กสัน ฮัมฟรีส์จากสำนักงานอุตุนิยมวิทยาสหรัฐ ตีพิมพ์ Snow Crystals หนังสือภาพเกล็ดหิมะ 2,500 ภาพ เบนต์ลีย์เสียชีวิตในปีเดียวกันด้วยโรคปอดบวม
== อ้างอิง ==
== แหล่งข้อมูลอื่น ==
Snowflake Bentley: Man of Science, Man of God | The Institute for Creation Research
นักถ่ายภาพชาวอเมริกัน
บุคคลจากรัฐเวอร์มอนต์
ผู้บุกเบิกการถ่ายภาพ
เสียชีวิตจากโรคปอดบวม
อี แจ-ยุน

อี แจ-ยุน (Lee Jae-yoon; ; 15 ธันวาคม ค.ศ. 1984 —) เป็นนักแสดงชาวเกาหลีใต้ เขาเป็นที่รู้จักในละครโทรทัศน์ เรื่องMy Love By My Side (ค.ศ. 2011) และ Cruel City (ค.ศ. 2013)
== ผลงาน ==
=== ละครโทรทัศน์ ===
=== ภาพยนตร์ ===
=== วาไรตีโชว์ ===
=== วิดีโอเพลง ===
== รางวัลและเสนอชื่อเข้าชิง ==
== อ้างอิง ==
== แหล่งข้อมูลอื่น ==
นักแสดงชายชาวเกาหลีใต้
นักแสดงละครโทรทัศน์ชายชาวเกาหลีใต้
ศิษย์เก่าจากมหาวิทยาลัยโทรอนโต
ศิษย์เก่าจากมหาวิทยาลัยทงกุก
พระราชวังเยกาเจรีนา

พระราชวังเยกาเจรีนา หรือ พระราชวังแคเธอริน (Екатерининский дворец) เป็นพระราชวังศิลปะโรโกโก ตั้งอยู่ในเทศบาลพุชกิน ราว 30 กิโลเมตรไปทางใต้ของนครเซนต์ปีเตอส์เบิร์กในประเทศรัสเซีย เป็นพระราชวังฤดูร้อนของซาร์แห่งรัสเซีย
พระราชวังแห่งนี้สร้างในปี ค.ศ. 1717 ในรัชสมัยของจักรพรรดินีเยกาเจรีนาที่ 1 และพระนางก็โปรดฯให้มีการขยายพระราชวังอีกในปี ค.ศ. 1733 อย่างไรก็ตามในรัชสมัยของจักรพรรดินีเอลิซาเบธ กลับไม่โปรดพระราชวังแห่งนี้ ด้วยดำริว่าพระราชวังที่สร้างขึ้นโดยพระราชมารดาของพระนางนั้น โบราณคร่ำครึและน่าอึดอัด พระนางจึงโปรดให้สถาปนิกหลวงชาวอิตาลี บาร์โธโลมีโอ ราสเตลรี รื้อพระที่นั่งหลังเก่าและแทนด้วยหลังใหม่ที่ใหญ่โตกว่าเดิมและมีศิลปะแบบโรโกโก พระที่นั่งหลังใหม่ใช้เวลาก่อสร้างราว 4 ปีจึงแล้วเสร็จ และเมื่อราสเตลรีได้ทูลเชิญพระนางมาทอดพระเนตรในวันที่ 30 กรกฎาคม ค.ศ. 1756 นั้น พระที่นั่งขนาดมโหฬารความยาวกว่า 325 เมตรก็สร้างความตื่นตะลึงไปทั้งราชสำนักและเหล่าทูตานุทูต
== แหล่งข้อมูลอื่น ==
Official website 
Detailed description and history from Tsarskoe Selo in 1910
Photo Tour of the Cameron Gallery from the Alexander Palace Time Machine
เยกาเจรีนา
พิพิธภัณฑ์ในประเทศรัสเซีย
สิ่งก่อสร้างในเซนต์ปีเตอส์เบิร์ก
เป่ย์จิงฮฺวานอิ๋งหนี่

เป่ย์จิงฮฺวานอิ๋งหนี่ (; "เป่ย์จิงต้อนรับเธอ"; Beijing Welcomes You) เป็นเพลงพิเศษที่แต่งขึ้นในวาระที่กรุงเป่ย์จิง สาธารณรัฐประชาชนจีน ได้เป็นเจ้าภาพจัดการแข่งขันกีฬาโอลิมปิกฤดูร้อน ในปี ค.ศ. 2008 เป็นเพลงภาษาจีนกลาง บรรจุอยู่ในอัลบัมเพลงประกอบการแข่งขันครั้งนี้
เป่ย์จิงฮฺวานอิ๋งหนี่ เผยแพร่เป็นครั้งแรกในวาระ 100 วันนับถอยหลังสู่โอลิมปิกฤดูร้อน 2008 โดยเป็นการร่วมร้องกันของหลากหลายศิลปินทั้งนักแสดง, นักร้องชาวจีนและชาวเอเชียตะวันออกมากมาย ทั้งจากจีนแผ่นดินใหญ่, ไต้หวัน, ฮ่องกง, ญี่ปุ่น, สิงคโปร์ และเกาหลีใต้
เพลงมีความยาวเกือบ 7 นาที มิวสิกวิดีโอประกอบถ่ายทำในสภานที่สำคัญหลายแห่งของกรุงเป่ย์จิง เช่น กำแพงเมืองจีน, จตุรัสเทียนอันเหมิน, พระราชวังต้องห้าม, หอสักการะฟ้า, สนามกีฬารังนก และยังแสดงให้เป็นถึงศิลปะวัฒนธรรมของชาวจีนอีกด้วย เช่น การทำว่าว, การแสดงเปลี่ยนหน้ากาก, งิ้วปักกิ่ง, ไท้เก็ก
==ศิลปิน==
(บางส่วน)
เฉินหลง
เริ่น เสียนฉี
หวง เสี่ยวหมิง
ม่อ เหวินเหว่ย
ช่าย อี้หลิน
เซียะ ถิงฟง
 สีว์ รั่วเซวียน
เฉิน คุน
จาง นารา
เฉิน อี้ซวิ่น
หวัง ลี่หง
หาน เกิง
เจย์ซี ชาน
เหอ รุ่นตง
==อ้างอิง==
==แหล่งข้อมูลอื่น==
เพลงภาษาจีน
เพลงในปี พ.ศ. 2551
โอลิมปิกฤดูร้อน 2008
คริสตินา กริมมี

คริสตินา วิกทอเรีย กริมมี (Christina Victoria Grimmie 12 มีนาคม ค.ศ. 1994 – 11 มิถุนายน ค.ศ. 2016) เป็นนักร้องและนักแต่งเพลงชาวอเมริกัน มีชื่อเสียงจากการประกวดร้องเพลงในรายการ เดอะวอยซ์ ทางช่องเอ็นบีซี และเพลงคัฟเวอร์จากนักร้องเพลงป็อปหลายเพลง ในเดือนมิถุนายน ค.ศ. 2011 เธอออกอีพีชุดแรกชื่อ ไฟนด์มี สตูดิโออัลบั้มแรกชื่อ วิทเลิฟ วางจำหน่ายในปี ค.ศ. 2013 อีพีชุดที่สอง ไซด์เอ วางจำหน่ายในปี ค.ศ. 2016
ในปี ค.ศ. 2014 กริมมีเข้าประกวดรายการเดอะวอยซ์ฤดูกาลที่ 6 และได้ที่สาม แอดัม เลอวีน โค้ชของเธอ ประกาศในตอนท้ายฤดูกาลว่า ไม่ว่าผลประกวดจะเป็นอย่างไร เขาจะให้เธอเซ็นสัญญาสังกัดของเขา 222 เรเคิดส์ ลิล เวย์น ก็ยื่นข้อเสนอให้เธอเซ็นสัญญากับสังกัดของเขา ยังมันนีเอ็นเตอร์เทนเมนต์ เธอเซ็นสัญญากับไอส์แลนด์เรเคิดส์ไม่นานหลังถูกยกเลิกสัญญา
กริมมีเสียชีวิตในวันที่ 11 มิถุนายน ค.ศ. 2016 หลังจากถูกยิงในคืนก่อน การจู่โจมเกิดขึ้นหลังเธอแสดงคอนเสิร์ตในออร์แลนโด รัฐฟลอริดา
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2537
บุคคลที่เสียชีวิตในปี พ.ศ. 2559
ชาวอเมริกันเชื้อสายอิตาลี
เหยื่อฆาตกรรมชาวอเมริกัน
นักดนตรีที่ถูกลอบสังหาร
เสียชีวิตจากอาวุธปืน
ชาวอเมริกันเชื้อสายโรมาเนีย
นักร้องเด็กชาวอเมริกัน
บัส โดสต์

บัส โดสต์ (Bas Dost; เกิด: 31 พฤษภาคม ค.ศ. 1989) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าของไอน์ทรัคท์ฟรังค์ฟวร์ท ในเยอรมนี และเป็นอดีตผู้เล่นทีมชาติเนเธอร์แลนด์ จัดเป็นกองหน้าที่มีรูปร่างสูงถึง 196 เซนติเมตร มีความสามารถในการเล่นลูกกลางอากาศและหาพื้นที่ยิงประตูได้ดี
ในฤดูกาล 2015–16 หลังจากที่โดสต์ได้ย้ายมาสู่ว็อลฟส์บูร์ก 3 ปี โดสต์ได้สร้างชื่อขึ้นมาด้วยการยิงประตูไปทั้งหมด 20 ประตูจากการลงเล่นทั้งหมด  36 นัด โดยยิงประตูไปถึง 11 ลูก จากการลงเล่น 6 นัด (โดยเฉลี่ยแล้ว 1 ลูก ต่อทุก ๆ 63 นาที หรือ 1 นัด ต่อ 1 ลูกครึ่ง)  และนำพาว็อลฟส์บูร์กจบฤดูกาลลงด้วยการเป็นรองแชมป์ และเป็นผู้เล่นที่ทำประตูได้มากที่สุดของทุกลีกสูงสุดของทวีปยุโรป รวมทั้งเป็นการทำลายสถิติเดิมที่คลาวดีโอ ปีซาร์โร ของบาเยิร์นมิวนิกเคยทำไว้ 4 ประตู ต่อการลงเล่น 684 นาที เมื่อฤดูกาล 2014–15  และก่อนหน้านั้นฤดูกาลเดียวก็พาว็อลฟส์บูร์กได้แชมป์เดเอ็ฟเบ-โพคาล
ในระดับทีมชาติ โดสต์ติดทีมชาติชุดใหญ่ครั้งแรกเมื่อปี ค.ศ. 2012 ในช่วงที่มีลูวี ฟัน คาล เป็นผู้จัดการทีม ในนัดกระชิบมิตรกับเบลเยียมที่สนามคิงโบดวงสเตเดียม แต่ไม่ได้ถูกส่งลงเล่น ต่อมาในนัดกระชับมิตรกับเวลส์ที่สนามคาร์ดิฟฟ์ซิตีสเตเดียม โดสต์ก็ยิงประตูแรกในนามทีมชาติได้ในนาทีที่ 32 นับเป็นลูกแรก ผลการแข่งขันเนเธอร์แลนด์ชนะไป 3–2
ในวันที่ 28 สิงหาคม ค.ศ. 2016 โดสต์ย้ายไปสู่สปอร์ติงลิสบอน ในปรีไมราลีกา ของโปตุเกส ด้วยไม่เปิดเผยค่าตัว
==อ้างอิง==
==แหล่งข้อมูลอื่น==
ประวัติจากว็อลฟส์บูร์ก 
นักฟุตบอลชาวดัตช์
นักฟุตบอลทีมชาติเนเธอร์แลนด์
บุคคลจากจังหวัดโอเฟอไรส์เซิล
ผู้เล่นในบุนเดิสลีกา
ผู้เล่นไอน์ทรัคท์ฟรังค์ฟวร์ท
กองหน้าฟุตบอล
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นเฟาเอ็ฟเอ็ล ว็อลฟส์บวร์ค
เดอะเลเจนด์ออฟเซลดา: บรีทออฟเดอะไวลด์

เดอะเลเจนด์ออฟเซลดา เบรธออฟเดอะไวลด์ (The Legend of Zelda: Breath of the Wild, ゼルダの伝説 ブレス オブ ザ ワイルド) เป็นวิดีโอเกมที่ออกวางจำหน่ายในปี ค.ศ. 2017 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับวียู และ นินเท็นโดสวิตช์. วางจำหน่ายพร้อมกันทั่วโลกเมื่อวันที่ 3 มีนาคม ค.ศ. 2017 ทั้งแพลตฟรอม นินเทนโดวียู และ นินเทนโดสวิตช์ ตัวเกมรองรับหลายภาษา และรองรับ ระบบ amiibo
วิดีโอเกมที่ออกวางจำหน่ายในปี พ.ศ. 2560
วิดีโอเกมเดอะเลเจนด์ออฟเซลดา
เกมสำหรับนินเท็นโดสวิตช์
เกมสำหรับวียู
เอจิ อะโอะนุมะ

เออิจิ อาโอนูมะ (Eiji Aonuma, 青沼 英二) เป็นผู้อำนวยการผลิต, กำกับ และ ออกแบบวิดีโอเกมชาวญี่ปุ่น ผู้ซึ่งทำงานให้นินเทนโด เป็นผู้อำนวยการผลิต และ ผู้จัดการของเดอะเลเจนด์ออฟเซลดา.
บุคคลที่เกิดในปี พ.ศ. 2506
บุคคลที่ยังมีชีวิตอยู่
นักออกแบบวิดีโอเกมชาวญี่ปุ่น
ผู้อำนวยการผลิตวิดีโอเกมชาวญี่ปุ่น
ผู้กำกับวิดีโอเกมชาวญี่ปุ่น
Anorrhinus

Anorrhinus เป็นสกุลของนกจำพวกนกเงือก เป็นนกเงือกขนาดเล็ก พบกระจายพันธุ์ในป่าทึบของภูมิภาคเอเชียอาคเนย์ (รวมถึงชายแดนอินเดียและจีน) เป็นนกที่มีพฤติกรรมทางสังคมปรากฏให้เห็นและช่วยเหลือกันในกลุ่ม
==การจำแนก==
จำแนกได้ 3 ชนิด โดยพบได้ในประเทศไทยทั้งหมด
นกเงือกสีน้ำตาลคอขาว (Anorrhinus austeni)
นกเงือกสีน้ำตาล (Anorrhinus tickelli)
นกเงือกปากดำ (Anorrhinus galeritus)
==อ้างอิง==
Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona. 
นกเงือก
ธนา เอี่ยมนิยม

==ประวัติ==
ชื่อ           ธนา เอี่ยมนิยม
ชื่อเล่น      บอม
เกิด          2 สิงหาคม 1988
ที่อยู่         รามอินทรา, กรุงเทพมหานคร, ไทย 10230
ครอบครัว   มีน้องสาว 1 คน ชื่อ บิว
facebook   Bombiie Tana Eamniyom
Instagram Bombiie
== การศึกษา ==
โรงเรียนนวมินทราชูทิศ กรุงเทพมหานคร รุ่น 17
คณะวิทยาการจัดการ เอกพีอาร์ มหาวิทยาลัยราชภัฎจันทรเกษม
== ผลงาน ==
=== ละครโทรทัศน์ ===
=== ผลงานละครชุด ===
=== ผลงานหนังสั้น ===
=== ซิทคอม ===
=== ภาพยนตร์ ===
=== มิวสิควีดีโอ ===
ถ่ายแบบ
ถ่ายแบบกับ นิตยสาร สุดสัปดาห์ โครงการ "คนหล่อขอทำดี"
ถ่ายแบบกับ แบรนด์เสื้อผ้า Da+pp
ถ่ายแบบกับ นิตยสาร LOOKER
มิวสิก MV
MV เพลง คนไหนไม่สำคัญ Radio Garden
MV เพลง สัมผัสที่เจ็บ วง ZEAL
MV เพลง รู้ทั้งรู้ โต๋ ศักดิ์สิทธิ์
MV เพลง รักคือสิ่งสวยงาม Superbaker
MV เพลง คือเธอใช่ไหม Retrospect
MV เพลง เธอไม่เคยเป็นแฟนเก่า Dr.Fuu
MV เพลง ไม่ยอมตัดใจ เสก LOSO
MV เพลง ดีใจ Toffy and The Candy Band
MV เพลง อยู่ ๆ ก็เหงา ไอน้ำ
MV เพลง จีบเธอนะ skykick ranger
MV ยังไงก็ไม่ยัก เก่ง ธชย
== ผลงาน ==
โฆษณา Scoopy-i
โฆษณาคอนโด The Niche - Motto
โฆษณาหนังสั้นซันซิล กับอั้มพัชราภา และ ตุ๊กกี้ ชิงร้อยชิงล้าน
อ้างอิง/แหล่งข้อมูล
https://sites.google.com/site/khawxot338/phl-ngan-thi-phan-ma-khxng-bxm-thna-xeiym-niym 
https://www.facebook.com/Bom-Tana-บอม-ธนา-เอี่ยมนิยม
http://thapanee025.weebly.com/3611361936323623363336053636361236213591363436091.html
เรซิเดนต์อีวิล 7: ไบโอฮาซาร์ด

เรซิเดนต์อีวิล 7 ไบโอฮาซาร์ด (Resident Evil 7: Biohazard) เป็นวิดีโอเกมสยองขวัญเอาชีวิตรอด เกมยิงมุมมองบุคคลที่หนึ่ง พัฒนาและจำหน่ายโดยแคปคอม เกมเตรียมออกจำหน่ายบนไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน รุ่นเพลย์สเตชัน 4 รองรับอุปกรณ์เพลย์สเตชัน วีอาร์ ด้วย ภาคนี้เป็นเกมลำดับที่สิบเอ็ดในเกมชุดเรซิเดนต์อีวิล และเป็นเกมภาคแรกที่เล่นในมุมมองบุคคลที่หนึ่ง เกมออกจำหน่ายทั่วโลกในเดือนมกราคม ค.ศ. 2017
เรซิเดนต์อีวิล 7 ถูกประกาศครั้งแรกในช่วงการนำเสนอของโซนี ในงานอิเล็กทรอนิกเอ็นเตอร์เทนเมนต์เอ็กซ์โป 2016 ในวันนั้นเอง มีตัวอย่างเกมชื่อว่า  บีกินนิงอาวเวอร์ ออกจำหน่ายในเพลย์สเตชันสโตร์ ตัวอย่างเกมนี้ทีมงานตั้งใจแสดงทิศทางในการพัฒนาเกม และไม่ใช่ส่วนหนึ่งในเกมตัวเต็ม
== เนื้อเรื่อง ==
เนื้อเรื่องเกิดขึ้นในปี ค.ศ. 2017 ประมาณ 4 ปีหลังเหตุการณ์ของเรซิเดนต์อีวิล 6 ในเมืองสมมุติชื่อดัลวี รัฐลุยเซียนา ในตอนใต้ของสหรัฐอเมริกา เกมเสนอตัวเอกคนใหม่ชื่อ อีธาน วินเทอส์ พลเรือนที่มีทักษะการต่อสู้น้อยกว่าตัวละครหลักของ เรซิเดนต์อีวิล ตัวอื่น ๆ อีธานกำลังตามหาภรรยาชื่อ มีอา ที่หายไป นำเขาไปสู่คฤหาสน์ร้างแห่งหนึ่ง ซึ่งเป็นบ้านของตระกูลเบเคอร์
แม้ว่าเกมจะมีส่วนเชื่อมโยงกับเกมภาคเก่า แต่เกมจะนำเสนอตัวละครใหม่ทั้งหมด ชื่อเกมภาคนี้เป็นครั้งแรกที่มีชื่อ "เรซิเดนต์อีวิล" และ "ไบโอฮาซาร์ด" ซึ่งเป็นชื่อตามภูมิภาคที่จำหน่ายเกม และกล่าวกันว่าจะเป็นคำบอกใบ้ถึงเบื้องหลังของโครงเรื่องในเกม
== อ้างอิง ==
เกมซีรีส์เรซิเดนต์อีวิล
วิดีโอเกมสยองขวัญ
เกมสำหรับเพลย์สเตชัน 4
วิดีโอเกมเอาชีวิตรอด
เกมสำหรับวินโดวส์
เกมสำหรับเอกซ์บอกซ์วัน
วิดีโอเกมที่มีตัวละครเอกหญิง
วิดีโอเกมที่มีปฏิปักษ์หญิง
ฆาตกรรมหมู่ในบันเทิงคดี